2021. gada 14. jūlijā Noteikumi Nr. 511

Rīgā (prot. Nr. 52 14. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1daļu, 19.1pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17., 18. un 21. punktu,

6.1panta otro daļu, 6.3panta otro daļu, 6.4 panta otro daļu,

6.7 panta pirmo, otro un trešo daļu, 6.9 pantaotro daļuun 10.4 panta trešo daļu

un Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B., 123., 129. nr.) šādus grozījumus:

1. Izteikt 14.61. apakšpunktu šādā redakcijā:

"14.61. iekštelpās var pulcēties ne vairāk kā 20 personas, bet ārtelpās – ne vairāk kā 50 personas, tai skaitā privātos pasākumos (ja nav noteikti citi ierobežojumi), bērēs, kristībās, psiholoģiskās palīdzības grupās, gājienos un piketos (neskaitot personas, kas tieši saistītas ar norises nodrošināšanu), pie ģimenes vai dzimtas kapavietām;".

2. Papildināt 14.6 2. apakšpunktu aiz vārdiem "no pieejamās platības" ar vārdiem un skaitli "bet peldētapmācības peldbaseinos vienam peldētapmācības programmas audzēknim – ne mazāk kā 6 m2 no ūdens virsmas platības".

3. Izteikt 14.6 10. apakšpunktu šādā redakcijā:

"14.610. šo noteikumu 32.7 17.3. apakšpunktā minētajās sporta sacensībās ārtelpās sacensību norises vietā (autosportā – ātrumposma norises teritorijā) vienlaikus var atrasties ne vairāk kā 500 personas (ieskaitot sportistus un darbiniekus, kas ir tieši saistīti ar sacensību norises nodrošināšanu, bet šo noteikumu [32.12punktā](https://likumi.lv/ta/id/315304#p32.12) minētajā gadījumā – neieskaitot skatītājus). Sporta sacensības ārtelpās drīkst organizēt jebkura persona, un tajās drīkst piedalīties arī bērni, kas jaunāki par septiņiem gadiem."

4. Papildināt noteikumus ar 20.5punktu šādā redakcijā:

"20.5Ja sabiedriskās ēdināšanas pakalpojumu sniedzējs sniedz šo noteikumu 20.1 punktāminētos pakalpojumus un vienlaikus organizē publisku pasākumu, tā norises laikā uz sabiedriskās ēdināšanas vietas darbību attiecināmas arī šo noteikumu [38.27](https://likumi.lv/ta/id/315304#p38.27)vai 38.34 punktā noteiktās prasības."

5. Izteikt 38.34 punkta ievaddaļu šādā redakcijā:

"38.34 Šo noteikumu [38.27 punkta](https://likumi.lv/ta/id/315304#p38.27) ievaddaļā minētās personas, kā arī personas, kurām ir sadarbspējīgs testēšanas sertifikāts, kas apliecina, ka persona pēdējo 48 stundu laikā ir veikusi Covid-19 testu, nosakot SARS-CoV-2 vīrusa RNS, un tas ir negatīvs, vai pēdējo sešu stundu laikā veiktais SARS-CoV-2 antigēna tests ir negatīvs, kā arī bērni, kas jaunāki par 12 gadiem, bez sertifikātiem var piedalīties publiskos pasākumos un saņemt pakalpojumus klātienē, kuru norise saskaņā ar šo noteikumu [14.](https://likumi.lv/ta/id/315304#p14)un [14.2 punkta](https://likumi.lv/ta/id/315304#p14.2) nosacījumiem ir aizliegta, tai skaitā izklaides un kultūras (kino un teātra izrādes, koncerti, izstādes, muzejpedagoģiskas un izglītojošas norises u. c.) pakalpojumus, ja tiek ievēroti šādi nosacījumi:".

6. Papildināt 38.61punktu ar otro teikumu šādā redakcijā:

"Pozitīvu SARS-CoV-2 vīrusa antigēna testa rezultātu apstiprina ar SARS-CoV-2 vīrusa RNS noteikšanas testu, kas tiek apmaksāts no valsts budžeta līdzekļiem."

7. Izteikt 38.63 punktu šādā redakcijā:

"38.63 Šo noteikumu [38.61 punktā](https://likumi.lv/ta/id/315304#p38.61) minētās personas, kuras neveic Covid-19 testu vai kuru Covid-19 testa rezultāts ir pozitīvs, kā arī šo personu kontaktpersonas ievēro šādus nosacījumus:

38.63 1. Latvijas Republikas pilsoni, nepilsoni vai ārvalstnieku, kuram Latvijas Republikā ir izsniegta pastāvīgā uzturēšanās atļauja, un viņa klātesošos ģimenes locekļus Neatliekamās medicīniskās palīdzības dienests obligātās izolācijas ievērošanai atbilstoši šo noteikumu [54. punktā](https://likumi.lv/ta/id/315304#p54) minētajām prasībām četru stundu laikā no Valsts robežsardzes telefoniska pieteikuma saņemšanas nogādā tuvākajā obligātās izolācijas ievērošanas vietā – dzīvesvietā vai uzturēšanās vietā, vai kādā no Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm pēc iespējas tuvāk šo noteikumu 38.61 punktā minētajām robežšķērsošanas vietām (ja personai nav iespējas doties uz dzīvesvietu vai uzturēšanās vietu, nepakļaujot citas personas inficēšanās riskam) un informē tūristu mītni par pozitīvo Covid-19 testu vai par to, ka persona nav veikusi Covid-19 testu;

38.63 2. pārējās personas, kas nav minētas šo noteikumu [38.63](https://likumi.lv/ta/id/315304#p38.63) [1.](https://likumi.lv/ta/id/315304#p1)apakš­punktā, un viņu klātesošos ģimenes locekļus Neatliekamās medicīniskās palīdzības dienests obligātās izolācijas ievērošanai atbilstoši šo noteikumu [54. punktā](https://likumi.lv/ta/id/315304#p54) minētajām prasībām četru stundu laikā no Valsts robežsardzes telefoniska pieteikuma saņemšanas nogādā kādā no Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm pēc iespējas tuvāk šo noteikumu 38.61 punktā minētajām robežšķērsošanas vietām;

38.633. šo noteikumu [38.63](https://likumi.lv/ta/id/315304#p38.63) [1.](https://likumi.lv/ta/id/315304#p1)un [38.63](https://likumi.lv/ta/id/315304#p38.63) [2.](https://likumi.lv/ta/id/315304#p1) apakšpunktā minētās personas, kuras ieceļo Latvijas Republikā ar personīgo transportlīdzekli, dodas uz dzīvesvietu vai uzturēšanās vietu, vai savu mītnes zemi obligātās izolācijas ievērošanai, lieto medicīnisko sejas masku, neveido tiešus kontaktus ar citiem cilvēkiem, neapmeklē sabiedriskas vietas, kur uzturas daudz cilvēku, tai skaitā neizmanto sabiedrisko transportu."

8. Papildināt 38.64 punktu aiz vārdiem "Veselības inspekciju" ar vārdiem "un Valsts policiju".

Ministru prezidents A. K. Kariņš

Veselības ministra vietā –

vides aizsardzības un

reģionālās attīstības ministrs A. T. Plešs